**Általános Szerződési Feltételek**

**I. Bevezető rendelkezések**

A jelen általános szerződési feltételek (**ÁSZF**) szabályozzák a felek kapcsolatát, amelyben a vásárlók (a továbbiakban: **Vásárló**) szerződést/fogyasztói szerződést kötnek a **SAFE-GATE Kft**-vel (székhely: 1052 Budapest, Bécsi utca 5. II/1.; adószám: 27938647-2-41; cégjegyzékszám: 01-09-358052), mint eladóval (a továbbiakban: **Eladó**).

Részletes információ a www.safegate.eu honlapon a "[Kapcsolat](https://www.alza.hu/rolunk-art10100.htm)" szóló fejezetben olvasható.   
  
A **Vásárló** lehet fogyasztó vagy vállalkozó, akikre egyes esetekben eltérő szabályok vonatkoznak.   
  
**Fogyasztó**: az a természetes személy, aki a szakmája, önálló foglalkozása vagy üzleti tevékenysége körén kívül eljárva köt szerződést az Eladóval.

**Vállalkozó**: az a természetes vagy jogi személy, aki a szakmája, önálló foglalkozása vagy üzleti tevékenysége körében jár el és köt szerződést az Eladóval. Amennyiben a Vállalkozó a megrendelésben kitölti a cégnevet és/vagy az adószámot, úgy azzal a Vállalkozó a jelen ÁSZF-ben meghatározott speciális – kifejezetten vállalkozókra alkalmazandó – szabályok alkalmazását reá nézve kötelezőnek ismeri el.

Tekintettel arra, hogy a jelen ÁSZF az Eladó honlapján közzétételre került és így az valamennyi Vásárló számára a szerződéskötést megelőzően hozzáférhető és megismerhető, a megrendelés leadásával a Vásárló elismeri és megerősíti azt, hogy a szerződéskötés előtt megismerte a jelen ÁSZF tartalmát, így különösen a II. fejezetben foglalt kijelentéseket és szavatosságokat. A Vásárló egyben kijelenti, hogy a jelen ÁSZF-nek és mellékleteinek a megrendelés leadáskor érvényes és hatályos szövegét kifejezetten megismerte és azt magára nézve kötelezőnek ismeri el Az Adatvédelmi Tájékoztatóban foglaltakkal együtt.

A Vásárló tudomásul veszi, hogy az Eladó által forgalmazott, illetve az Eladótól történő termék vásárlása során a Vásárló nem jogosult az Eladó szerződéses partnerei, illetve az Eladó által bejegyzett védjegyek, kereskedelmi nevek, céglogók stb. használatára, hacsak egyes konkrét esetekre vonatkozólag nem jött létre egyedi megállapodás a felek között.

A Vásárló a termékek megrendelése esetén az általa megadott adatok pontosságáért és érvényességéért felelősséggel tartozik, és azok valódiságát szavatolja, egyben szavatolja, hogy a termék rendeltetésszerű működtetéséhez szükséges műszaki feltételeket (megfelelő helyiség, energia, szabályszerű beüzemelés és rendszeres karbantartás, ezekre vonatkozó szerződés megkötése az erre jogosultsággal rendelkező szakszervízzel) a saját költségén biztosítja.

**II. A szerződéskötést megelőző nyilatkozatok és szavatosságok**

Az Eladó kijelenti és szavatolja, hogy:

1. A távolsági kommunikáció költsége Vásárlónak nem kerül felszámításra (Az Eladó nem számít fel további díjat a vásárló internet/telefon szolgáltatójának).
2. A Vásárló köteles kifizetni a vételárat mielőtt átvenné a megrendelt termékeket az Eladótól, illetve köteles külön díjat is fizetni egyes további szolgáltatásokra, ha azt az Eladó előre jelezte és azt a Vásárló külön kérte.
3. Az Eladó által Értékesített termékek árai mellett feltüntetésre kerül, hogy az összeg tartalmazza-e az ÁFÁ-t vagy sem, illetve az esetleges további törvényben meghatározott fizetési kötelezettségeket (amennyiben van ilyen). A szállítási költség azonban a kiválasztott szállítási módtól, a szállítmányozótól és a fizetési módtól függően változhat.
4. A Fogyasztó a termékek megrendelésétől számított 14 napon belül jogosult a szerződéstől elállni
5. Az elállás feltétele, hogy a Vásárló az Eladó címére (**SAFE-GATE Kft. – 1052 Budapest, Bécsi utca 5. II/1.**) írásbeli nyilatkozatot küldjön ajánlott postai küldeményként, és az a fenti határidőben az Eladóhoz megérkezzék.
6. A termékek visszaküldésével kapcsolatosan felmerülő költségeket (szerződéstől való elállás esetén), illetve amennyiben a termék jellege a szokásos postai szállítástól eltérő visszaszállítás igényel (és amennyiben a szerződéstől való elállásra nem az üzletkötés helyszínén kerül sor) a Fogyasztó állja.
7. Ha a Fogyasztó a szokásostól eltérő fuvarozási mód választásával küldi vissza a terméket, az Eladó nem köteles az ebből fakadó többletköltséget megtéríteni.
8. A Fogyasztó köteles arányosan megfizetni a szerződéstől való elállás időpontjáig igénybe vett egyéb szolgáltatások árát.

**III. Megállapodás lényeges tartalmi elemei**

**1. Szerződési akarat**

A Vásárló azzal, hogy a megrendelőlapot megfelelően kitölti, a terméket és annak mennyiséget meghatározva megfelelően aláírja és megküldi vagy átadja Eladónak akár személyesen akár postai vagy elektronikus úton, ajánlatot tesz a közölt listaár mellett az ÁSZF szerinti tartalommal, és nyilatkozik az Adatvédelmi Tájékoztató megismeréséről. Az ajánlat elfogadásáról az Eladó a Vásárlót elektronikus úton tájékoztatja a lehető legrövidebb idő alatt, egyben visszaigazolja a szállítási határidőt. Az Eladónak fel nem róható szállítási késedelemből eredő bármilyen igényért az Eladó felelőssé nem tehető, az ebből eredő igényeket a Vásárló az ezért felelős személyekkel szemben érvényesíti.

Amennyiben az ÁSZF másképp nem rendelkezik, a megkötött szerződést (beleértve az elfogadott vételárat is) csak a felek közös megállapodása vagy a törvényi előírás esetén lehet módosítani vagy megszüntetni.

A megkötött szerződést az Eladó legalább öt évig – vagy ahogy azt a vonatkozó jogszabályok előírják – archiválja.

**2. Szállítás**

Az adásvételi szerződéssel az Eladó vállalja, hogy a terméket a Vásárlónak átadja, és a Vásárló a terméken tulajdonjogot szerez a teljes vételár és az esetlegesen kapcsolódó díjak hiánytalan kifizetésével; míg a Vásárló vállalja, hogy a terméket az Eladótól átveszi, és annak vételárát és az esetlegesen kapcsolódó díjakat hiánytalanul kifizeti. Az Eladó a termék feletti tulajdonjogát a vételár és kapcsolódó egyéb díjak hiánytalan megfizetéséig kifejezetten fenntartja. Részletvétel esetén a tulajdonjog az utolsó vételárrészlet és a teljes vételár hiánytalan és szerződésszerű megfizetésével egyidejűleg száll át a Vásárlóra.

Az Eladó a termékeket a megfelelő és hozzá tartozó dokumentációval adja át, és biztosítja, hogy a Vásárló a termék tulajdonjogát a szerződésnek megfelelően megszerezze, amennyiben fizetési kötelezettségének hiánytalanul eleget tett.

Az Eladó szerződésszerűen teljesít, ha a Vásárlónak kiszállítja a terméket és lehetővé teszi a Vásárló számára, hogy azt a Vásárló megtekintse és a teljesítés helyén megvizsgálja, továbbá a Vásárlót a kiszállításról időben értesíti.

Vállalkozások esetében az Eladó teljesítése akkor történik meg, amikor a kiszállítandó terméket az Eladó a szállítmányozó vállalat részére átadja és a szállítmányozási szerződésből származó jogok érvényesítését a Vállalkozásra engedményezi. Fogyasztók esetében az Eladó teljesítése akkor történik meg, miután Fogyasztó a megjelölt termékeket a szállítmányozó vállalattól átveszi.

Amennyiben több tétel került kiszállításra, mint amennyi az írásbeli megállapodásban szerepelt, akkor a leszállított tételek száma irányadó; kivéve, ha a Vásárló indokolatlan késedelem nélkül visszautasítja ezeket a tételeket.

Az Eladó a megvásárolt terméket a megállapodásban szereplő mennyiségben, minőségben szállítja le Vásárlónak.

Amennyiben a felek másképp nem állapodtak meg, úgy az Eladó a saját rendelkezései szerint csomagolja be a terméket; amennyiben nincs erre vonatkozólag külön megállapodás, akkor az adott termék úgy kerül becsomagolásra, hogy a megfelelő védelmet és megőrzést kapjon.

A kiszállítás során a Vásárló köteles biztosítani a helyszínre szállítás (parkolás, megközelíthetőség, rakodás stb.), valamint a beüzemelés (közüzemi szolgáltatások, beüzemelési szerződés megkötése stb.) megfelelő körülményeit.

**3. Átadás-átvétel, Kárveszély**

A kárveszély – függetlenül a termék feletti tulajdonjog átszállásától – akkor száll át a Vásárlóra, amikor az Eladó a termék átadását szerződésszerűen felajánlotta, vagy Vállalkozások esetében a szállítmányozó vállalatnak átadta, függetlenül attól, hogy a terméket az Eladó ténylegesen átveszi-e.

A kárveszély átszállását követően a Vásárló haladéktalanul köteles megvizsgálni a terméket, annak jellemzőit és minőségét.

Amennyiben a kár bekövetkeztére a kárveszély a Vásárlóra történő átszállását követően kerül sor, úgy a Vásárlónak a termék vételárát hiánytalanul ki kell fizetnie, kivéve, ha a kár az Eladó szerződésszegésének vagy felróható károkozó magatartásának az eredménye.

Amennyiben a Vásárló a termék átvételével késedelembe esik, úgy az Eladó – az előzetes értesítést és az átvételi póthatáridő eredménytelen elteltét követően – jogosult a terméket a késedelembe esett Vásárló költségére és kárára harmadik személynek eladni. Ezen rendelkezések alkalmazandók fizetési késedelem esetén is, amennyiben a termék még nem került átvételre és kifizetésre.

**4. Jótállás és Szavatosság**

A jótállási és szavatossági jogokra az Eladó Jótállási és Szavatossági Feltételei az irányadóak, melynek megismerését és elolvasását és elfogadását a Vásárló a megrendelőlap aláírásával elismeri és nyugtatja.

**IV. Elállás**

**1. Fogyasztó**

A Fogyasztó indokolás nélkül jogosult a szerződéstől 14 napon belül elállni, mely időtartam a szerződés létrejöttével kezdődik, ez a nap kezdődhet:

1. a termékek átvételétől (adásvételi szerződés estén);
2. az utolsó kiszállítás átvételétől (többféle termék adásvételi szerződése / többféle alkatrész kiszállítása esetén);
3. az első szállítás átvételétől (folyamatos teljesítésű szerződés esetén); vagy
4. a szerződés megkötésének napjával.

A Fogyasztó akként állhat el a szerződéstől, ezt írásban bejelenti az Eladónak írásban, ajánlott postai küldeményben és az az Eladóhoz a 14 napos határidőn belül megérkezik.

Amennyiben a Fogyasztó eláll a szerződéstől, úgy a Fogyasztó az Eladó által kiszállított termékeket a saját költségén késedelem nélkül köteles az elállástól számított 14 napon belül visszaküldeni az Eladó részére.

A Vásárló a termékeket teljes egészében (azaz a kiszállított tartozékokkal, alkatrészekkel és teljes dokumentációval együtt), sértetlenül, tisztán, az eredeti csomagolásában (ha lehetséges) és olyan állapotban és értékben köteles visszaküldeni, amilyenben a terméket megkapta. Ha a visszaküldendő termékhez bármilyen tartály is tartozik, akkor azt üresen kell visszaküldeni.

Amennyiben a Fogyasztó akként dönt, hogy a fentiekben meghatározott időszakban eláll a szerződéstől, a Fogyasztó köteles a terméket az Eladó részére és címére az elállási jog gyakorlását követő 3 napon belül visszaküldeni saját költségén.

A Fogyasztó felelősséggel tartozik a termékben bekövetkező mindazon értékcsökkenésért, ami a termék jellegétől és jellemzőitől eltérő használatból/kezelésből keletkezik.

Amennyiben a Fogyasztó eláll a szerződéstől, úgy részére a szerződés szerint kifizetett teljes összeget indokolatlan késedelem nélkül, az elállástól számított 14 napon belül, a szerződésben megjelölt fizetési módon az Eladó visszafizeti.

Amennyiben a Fogyasztó eláll a szerződéstől, a vételár teljes összege abban az esetben kerül részére visszafizetésre, ha a Fogyasztó a terméket az Eladónak visszavitte vagy visszaküldte és az az Eladóhoz rendeltetésszerű használatra alkalmas állapotban, sérülésmentesen megérkezett. Az elállási jog gyakorlása esetén a Vásárló teljes körűen felel a termék Eladó által való átvételének időpontjáig bekövetkezett valamennyi kárért és költségért, melynek összegét at Eladó jogosult egyoldalúan levonni és beszámítani a Vásárlót megillető bármely követelésbe.

**2. Egyéb**

Amennyiben az adott termék nem küldhető vissza abban az állapotban, amiben a Vásárló átvette, úgy a szerződéstől nem lehet elállni. Az Eladó a terméket jogosult értékesíteni, vagy a termék feletti tulajdonjogot bármilyen címen átruházni függetlenül attól, hogy a Vásárló a teljes vételárat visszakapta-e.

**V. A Vásárló szerződésszegése**

1. A Vásárló késedelmes fizetése esetén késedelemi kamat fizetésére köteles melynek mértéke az alkalmazandó jegybanki alapkamat hét százalékkal növelt összege. Az Eladó a Vásárló fizetését elsődlegesen a költségekre, majd a késedelemi kamatra, kötbérre, majd a kapcsolódó díjakra, végül a vételárra számolja el. Amennyiben a Vásárló fizetési késedelme bármely követelés tekintetében a 15 napot meghaladja, úgy az Eladó írásbeli felszólítás és további 8 napos póthatáridő eredménytelen elteltét követően jogosult elállási jogát gyakorolni, egyben a Vásárló köteles a szerződéses szolgáltatások teljes ellenértékének 10%-át kitevő meghiúsulási kötbér fizetésére. A kötbér az elállási jog gyakorlásának napján válik esedékessé, és azt az Eladó jogosult egyoldalúan beszámítani és levonni a Vásárló által már megfizetett összegből.

2. A Vásárló átvételi késedelme esetén az Eladó a termékeket saját vagy raktárában helyezi el 15 napra a Vásárló kárára és költségére, mely időtartamra a Vásárló köteles tárolási díjat fizetni a megrendelőlapon vagy árlistában foglaltak szerint, továbbá felelős minden, a szerződésszegésből eredő kárért. Amennyiben a Vásárló 15 napon belül sem gondoskodik a termékek átvételéről, úgy az Eladó ezt követően jogosult elállási jogát gyakorolni, egyben a Vásárló köteles a szerződéses szolgáltatások teljes ellenértékének 10%-át kitevő meghiúsulási kötbér fizetésére. A kötbér az elállási jog gyakorlásának napján válik esedékessé, és azt az Eladó jogosult egyoldalúan beszámítani és levonni a Vásárló által már megfizetett összegből. Az Eladó ebben az esetben is a Vásárló fizetését elsődlegesen a költségekre, majd a késedelemi kamatra, kötbérre, majd a kapcsolódó díjakra, végül a vételárra számolja el.

3. A Vásárló bármely egyéb szerződésszegése esetén az Eladó mindaddig nem köteles a termékek átadására és a tulajdonjog átruházására, ameddig a Vásárló a szerződésszegést nem orvosolja, és saját kötelezettségeit hiánytalanul és szerződésszerűen nem teljesíti. Az Eladót mindezen kötelezettségek hiánytalan teljesítéséig megilleti a saját szolgáltatások visszatartásának joga, mely az Eladó szerződésszegését kizárja.

4. A Vásárló köteles a terméket a használati utasításban foglaltak szigorú betartása mellet használni, harmadik személyt annak használatára bármely ellenjavallat, vagy annak gyanúja esetén kötelezni nem lehet, és biztosítani szükséges a termékek használatának mellőzését. A termékek használata ruházaton eshetőlegesen nyomot hagyhat, illetve egyéb kiegészítőt (táska, bőrönd, napszemüveg) a permetező térbe bevinni semmiképpen sem ajánlott. A használati utasításban foglaltak megsértése esetén az abból eredő bármely kár, bírság, büntetés, költségért való felelősség a Vásárlót terheli.

**VI. Képviselet**

A képviselet tekintetében a cégjegyzék adatok az irányadóak azzal, hogy az Eladó ügynökei az Eladó képviseletében szerződés kötésére, bármely kötelezettség vállalására, jogról való lemondásra, árengedmény nyújtására, vagy bármely pénzösszeg átvételére nem jogosultak, kivéve, ha erre külön írásba foglalt meghatalmazással rendelkeznek. Bármely szerződéses vagy egyéb kötelezettségvállalást ennek hiányában csak az Eladó és csak saját ügyvezetője útján tehet. Amennyiben a Vásárló e rendelkezést figyelmen kívül hagyja, az álképviseletből eredő igényeit az Eladóval szemben nem érvényesítheti.

**VII. A személyes adatok védelme és biztonsága**

A Vásárlók személyes adatainak védelme tekintetében a Vásárló a megrendelőlap aláírásával és megküldésével igazolja, hogy az Eladó Adatvédelmi Szabályzatát megismerte, elolvasta, és az abban foglaltakat tudomásul veszi, egyben hozzájárulását a személyes adatok kezeléséhez az abban foglaltak szerint megadja.

**VIII. Záró rendelkezések**

Az áruk nemzetközi adásvételére vonatkozó Egyesült Nemzetek Egyezménye nem alkalmazandó.

Az Eladó a fogyasztókkal szembeni tisztességtelen kereskedelmi gyakorlat tilalmáról szóló törvény szerinti magatartási kódex-szel nem rendelkezik.

Budapest, 2020. augusztus 01.

SAFE-GATE Kereskedelmi Kft.